ფილიპ უორენ ანდერსონი

ფილიპ უორენ ანდერსონი (ინგლ. Philip Warren Anderson; დ. 13 ქირსეთუთა, 1923, ინდიანაპოლისი, ინდიანა — ღ. 29 მელახი, 2020, პრინსტონი, ნიუ-ჯერსი) — ამერიკალი ფიზიკოსი.

ბიოგრაფია
ფილიპ უორენ ანდერსონქ დებადჷ 1923 წანაშ 13 ქირსეთუთას, ინდიანაშ შტატიშ ნანანოღა ინდიანაპოლისის. გურაფულენდჷ ჰარვარდიშ უნივერსიტეტის, სოდეთ თხილუ ოდოქტორე დისერტაცია, ჯონ ჰასბრუკ ვან ფლეკიშ ხემანჯღვერობათ. გურაფაშ თებაშ უკულ მუშენდჷ პრინსტონიშ დო კემბრიჯიშ უნივერსიტეტფს. ფილიპ უორენ ანდერსონი გურაფულენდჷ თეორიულ ფიზიკაშ შხვადოშხვა ფენომენს: ლოკალიზაციას (ნამუსით უძახუნა ანდერსონიშ ლოკალიზაციას), ანტიფერომაგნეტიზმის, სიმეტრიაშ ტახუაშ ფენომენს, მაღალტემპერატურულ გამტარობას დო შხვეფს. თეორიულ ფიზიკაშ ართ-ართ დარგის კონდენსირებულ მატერიეფიშ ფიზიკას ჯოხო ფილიპ ანდერსონქ გიოდუ. ანდერსონქ თეორიულ ფიზიკაშ სტანდარტულ მეთოდიშ გოვითარაფაშა დიდი თია მიშეღჷ. 1964 წანას ანდერსონს გინოჩეს ოლივერ ბაკლიშ პრემია, 1977 წანას ნობელიშ პრემია დო 1982 წანას მენცარობაშ ერუანული მენდალი. ღურჷ 2020 წანაშ 29 მელახის, ნიუ-ჯერსიშ ნოღა პრინსტონს.

რესურსეფი ინტერნეტის

 Philip Warren Anderson
 Video clip of Philip Anderson speaking at the International Conference on Complex Systems, Hosted by the New England Complex Systems Institute (NECSI)
 Oral History interview transcript with Philip W. Anderson 30 March, 30 May, & 23 November 1999, American Institute of Physics, Niels Bohr Library and Archives 
 Oral History interview transcript with Philip W. Anderson 13 July 1987, American Institute of Physics, Niels Bohr Library and Archives 

კატეგორია:ამერიკალეფი
კატეგორია:ამერიკალი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიკას
კატეგორია:ამერიკალი ნობელიშ პრემიაშ ლაურეატეფი
კატეგორია:დუნაბადი 1923
კატეგორია:ნაღურა 2020